Vertical Aerospace

Vertical Aerospace on Ühendkuningriigi lennundusettevõte Bristolis, mis on loodud 2016. aastal. Ettevõtte asutas Stephen Fitzpatrick, kelle eesmärk oli luua ettevõte, mis tegeleks lennunduse süsinikuvabaks muutmisega. Selleks kasutab ettevõte teadmisi ja oskusi nii lennundusest, energiatööstusest, kui ka autotööstusest. 2017. aastal ehitas Vertical Aerospace nende esimese eVTOL-i õhusõiduki VA-X1, mille esimene lend toimus samal aastal. 2018. aastal sai VA-X1 Ühendkuningriigi lennuametilt lennukõlbulikkuse loa. 2019. aastal tõusis õhku Verticali teine eVTOL-i õhusõiduk VA-X2. Samal aastal hakati koostööd tegema ettevõttega Honeywell International Inc. 2020. aastal avalikustas Vertical Aerospace oma järgmise õhusõiduki VA-X4. Lisaks sellele esitas 2020. aastal Ühendkuningriigi valitsus neile hanke targa laadija jaoks. 2021. aastaks ehitati Rolls-Royce’i, Solvay ja Microsofti abiga VA-X4 valmis. Samal aastal saadi lennufirmadelt 1350 selle õhusõiduki tellimust. 2022. aastal tehti VA-X4-ga esimene katselend ning 2024. aastaks loodetakse saada EASA-lt (European Aviation Safety Association) tüübisertifikaat. VA-X1 oli Vertical Aerospace’i esimene eVTOL-i õhusõiduk. Selle omadused on järgmised: eVTOL Kaugjuhitav Kaal: 750 kg Võimeline kandma nelja reisijat Kiirus: 299 km/h Lennukaugus: 150 km VA-X2 on teine eVTOL-i õhusõiduk, mille Vertical Aerospace on loonud. Selle omadused on järgmised: Kaugjuhitav eVTOL-i multikopter Kiirus: 80 km/h Kandevõime 250 kg Võimeline kandma pilooti kui ka kahte reisijat VA-X2-l on 12 elektrilist mootorit, mis toidavad 12 propellerit. Vertical Aerospace’i siiani kõige keerukam õhusõiduk sobib linnades õhutaksoks, kauba vedamiseks ning MEDEVACi (Medical Evacuation) teenindamiseks. VA-X4 peaks plaani kohaselt saama esimeseks Verticali õhusõidukiks, millel on EASA tüübisertifikaat aastal 2024. Lisaks sellele oleks tüübisertifikaadi omandamine ainulaadne: ühelgi teisel eVTOL-i õhusõidukil ei ole EASA sertifikaati. X4 loodi koostöös Rolls-Royce’i, Solvay, Microsofti ja Honeywelliga. Rolls-Royce aitas luua kerget ja turvalist elektrilist jõuajamit ning Microsoft aitas tarkvaraga. Honeywell pakkus avioonikat, mis on kasutuses ka F-35 hävituslennukis ja Solvay panustas kere ehitamisega. Erinevaid tehnoloogiaid kasutades on VA-X4 vaiksem kui ükski teine sarnaseid ülesandeid täitev õhusõiduk, piloodil lihtsam juhtida ja hinna poolest soodne. VA-X4 teadaolev maksumus on 2022. aasta seisuga umbes 4 miljonit dollarit. VA-X4 omadused on järgmised: Piloodiga eVTOL Suudab kanda nelja reisijat Lennukaugus ühe laadimise pealt: ~ 160 km Kiirus: 323 km/h Kaldrootor Kruiisi ajal müra 45 db, hõljudes 60 db (st kordades vaiksem masin kui helikopterid) Vertical Aerospace'i koostööpartneritest Solvay on keemiatööstuse ettevõte, Microsoft tegeleb tarkvaraarendusega, Honeywell tegeleb lennundusalase äriga, Rolls-Royce on autotööstuse gigant. Lisaks partnerlustele on Vertical Aerospace saanud tellimusi VA-X4-le sellistelt ettevõtetelt nagu Virgin Atlantic, American Airlines ja Avolon. ‘Vertical Aerospace’, Accessed: Mar. 24, 2022. [Online]. Available: https://vertical-aerospace.com Vertical Aerospace VA-X1’, Electr. VTOL News, Accessed: Mar. 24, 2022. [Online]. Available: https://evtol.news/vertical-aerospace/ ‘Vertical Aerospace VA-X2’, Electr. VTOL News, Accessed: Mar. 24, 2022. [Online]. Available: https://evtol.news/vertical-aerospace-seraph/